Diari Oficial de la Generalitat Valenciana


Sumari del DOGV 9294, del 09-03-2022 (2022/1926)

Extracte de la Resolució de 22 de febrer de 2022, del rector de la Universitat Politècnica de València, per la qual es convoca la primera edició d'«Idees UPV Challenge Campus» en la UPV, per al 2022.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9294

Data del DOGV
:   09-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1926


Data del document
:   24-02-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de febrer de 2022, del rector de la Universitat Politècnica de València, per la qual es convoca la primera edició d'«Idees UPV Challenge Campus» en la UPV, per al 2022. [2022/1926]  
BDNS (identif.): 613366.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/613366)  
  
Primer. Persones Beneficiàries  
La inscripció a la convocatòria podrà ser individual o col·lectiva:  
a) En el cas d'inscripció individual, pot participar en la convocatòria l'alumnat de la UPV matriculat en el curs acadèmic 2021-2022 de grau, màster universitari, títol propi o doctorat, o titulats i titulades per la UPV en el curs acadèmic 2020-2021.  
Per a poder optar als premis, serà imprescindible que les persones inscrites individualment formen equip amb almenys una altra persona inscrita en la convocatòria, o s'incorporen a un altre equip inscrit. Per a aconseguir-ho, l'organització del Challenge facilitarà la conformació dels equips abans de la jornada i el dia de la jornada Challenge  
b) En el cas d'inscripció col·lectiva, poden participar en la present convocatòria equips de dos a cinc participants, dels quals almenys un o una ha de ser estudiant de la UPV amb matrícula en el present curs acadèmic 2021-2022 de grau, màster universitari, títol propi o doctorat, o titulat o titulada per la UPV en el curs acadèmic 2020-2021. A més, no pot haver-hi en un equip més de dues persones participants externes a la UPV.  
No pot participar en la convocatòria personal treballador de la UPV ni formar part dels equips personal extern a la UPV menor de divuit anys.  
No es poden presentar solucions proposades per persones participants premiades en altres concursos amb aquesta solució, o inscrites en programes d'acceleració o incubació amb la mateixa idea o solució.   
No es poden presentar persones sòcies o treballadores d'empreses (incloses les activitats donades d'alta com a personal autònom) l'activitat principal o les línies de negoci de les quals desenvolupen la mateixa idea o solució que cal presentar en aquest concurs.  
  
Segon. Finalitat  
La finalitat és captar i impulsar el talent emprenedor i les capacitats tècniques de l'alumnat, titulats i titulades de la UPV, així com les habilitats per a la resolució de reptes. L'objectiu és premiar les solucions òptimes a reptes de sectors emergents del mercat i al mateix temps, fomentar la dinamització i la cohesió dels campus de la UPV.  
  
Tercer. Bases reguladores  
Disponibles en http://www.ideas.upv.es/  
  
Quart. Import  
La present convocatòria es finançarà amb càrrec a la partida pressupostària 516445577 422 40199 per un import màxim de 1.500 - (mil cinc-cents euros) amb càrrec a l'oficina gestora d'Ideas UPV aplicables a l'exercici 2022.  
S'estableixen dos premis amb dotacions que oscil·len entre els 500 i els 1.000 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Acaba l'11 de març de 2022.  
  
València, 24 de febrer de 2022.- El rector: José Esteban Capilla Romá.